**Pokyny a odporučenia pre pacientov Hematologického oddelenia FNsP F.D.Roosevelta v Banskej Bystrici v súvislosti s pandémiou COVID-19.**

1. Zamestnanci Hematologického oddelenia sa pokúsia Vás telefonicky kontaktovať pracovný deň pred termínom ambulantnej kontroly, ak sme už podmienky nedohovorili s Vami predtým.
2. Noste rúško kedykoľvek pri pohybe mimo Vaše bydlisko, vrátane cesty k lekárovi od neho ako aj počas vašej prítomnosti v trakte Hematologických ambulancií, ako aj počas hospitalizácie na lôžkom oddelení. Zachovávajte odstup vždy a všade minimálne 2 metre od ostatných osôb, pokiaľ je to možné. Pri doprave dopravnou zdravotnou službou majte počas celej cesty rúško a rúško by mal mať aj šofér vozidla.
3. Doprava: odporúčame dopravu individuálnu vlastným dopravným prostriedkom. Na ambulancie a ideálne aj do budovy nemocnice vstupujte bez Vášho doprovodu. Váš sprievod nech počká mimo traktu Hematologických ambulancií a ideálne mimo areál nemocnice až kým mu nezavoláte po skončení Vášho pobytu na ambulancii. Pokiaľ je doprovod nevyhnutný, obmedzte ho na jednu osobu na nevyhnutný čas.
4. Pri vstupe do traktu hematologických ambulancií si vydezinfikujte ruky. Sú tam pripravené dezinfekčné roztoky.
5. V trakte Hematologických ambulancií sa chovajte kľudne a rešpektujte pokyny personálu. Snažíme sa vybaviť pacientov v najkratšej možnej dobe.
6. Vaše nové ťažkosti sa snažte najprv konzultovať telefonicky s Vašim ošetrujúcim hematológom alebo lekárom na Hematologickej ambulancii (048/441 3510, 3739).
7. Predvoľba do nemocnice je 048/441.... Vášho ošetrujúceho lekára môžete zastihnúť na klapkách (posledné štvorčíslie)

2738 (MUDr. V.Štulajterová, MUDr. M.Sedmina),

2139 (MUDr. A.Vallová, MUDr. D.Kubincová, MUDr. J.Holasová, MUDr. M.Králiková),

2764 (MUDr. E.Králiková, MUDr.E.Čellárová, MUDr.I.Markuljak) a

2180 (MUDr.A.Wild),

na lôžkovom oddelení (2730, príp. 2692) alebo

na Jednotke intenzívnej hematologickej starostlivosti (2762).

1. Nechoďte priamo na lôžkovú časť Hematologického oddelenia. Je to zakázané. Môžete ohroziť pacientov alebo personál, ktorý ich ošetruje.
2. Dodržujte striktne nariadenia a odporučenia Vlády SR a lokálnych úradov. Pokiaľ ste liečený alebo ste do 12 mesiacov po ukončení liečby alebo vaše ochorenie oslabuje imunite, zostávajte doma, nákupy nech Vám obstará niekto z blízkych (ak je to možné). Patríte do rizikovej skupiny!

Vypracoval: MUDr. Alexander WILD, primár

Dátum: 6.4.2020